Diari Oficial de la Generalitat Valenciana


Sumari del DOGV 8637, del 18-09-2019 (2019/8377)

Notificació de la sentència dictada en el procediment de mesures número 460/2015.
---------------------------------------------------------------------------------

### Dades del document

Número de DOGV
:   8637

Data del DOGV
:   18-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8377


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment de mesures número 460/2015. [2019/8377]  
De: Isabel Malonda Ferra.  
Procurador: Santiago Felipe Palacios Belarroa.  
Contra: José Manuel Estruch Martínez.  
  
En aquest procediment de família, guarda, custòdia o aliments de fills menors no matrimonials no consensuats número 460/2015, seguit a instàncies d'Isabel Malonda Ferra contra José Manuel Estruch Martínez, s'ha dictat sentència en data 17 de febrer de 2016, en la part dispositiva figuren els següents particulars:  
  
«Estime la demanda plantejada per Isabel Malonda Ferra amb el consentiment de José Manuel Estruch Martinez, i declare com a mesures definitives amb relació a la parella i els fills que aquesta ha tingut les següents:  
A) La pàtria potestat dels fills de les parts, \*\*\*, \*\*\* i \*\*\* serà compartida entre ambdós progenitors que hauran d'adoptar les decisions de comú acord i en benefici dels menors.  
B) S'estableix un règim de relacions dels menors amb els seus dos progenitors i individual de la mare amb qui conviuran i residiran.  
  
C) S'estableix un règim de relacions del pare amb els menors consistent en caps de setmana alterns des del dissabte a les 10.00 hores del matí on el pare recollirà els menors al domicili de la mare fins a les 20.00 hores del diumenge, que els haurà de reintegrar al domicili matern. Si els caps de setmana coincideixen amb ponts o amb festivitats nacionals o autonòmiques i són superiors a dissabte i diumenge s'entendrà que el cap de setmana s'iniciarà a les 10.00 hores del dia festiu i finalitzarà a les 20.00 hores de l'últim dia anterior al primer dia lectiu posterior. Les vacances de Nadal, Falles, Setmana Santa o qualsevol altra que s'establisca en el calendari escolar així com les d'estiu seran gaudides pels menors a mitges amb cada un dels progenitors triant els anys parells la mare i els senars el pare.  
  
D) S'estableix el pagament d'una pensió d'aliments a favor de cada fill i a càrrec del pare, mentre aquest es trobe a l'atur, de 100 € al mes que s'ingressarà els cinc primers dies de cada mes en el compte que designe la mare i que s'actualitzarà d'acord amb l'índex de preus de consum que es publique cada anualitat. Si el pare troba feina, aquesta pensió s'incrementarà en 200 € mensuals amb les actualitzacions d'índex de preus de consum indicades més amunt. Les despeses extraordinàries seran sufragades a mitges entre ambdós progenitors.  
  
Aquesta és la meua sentència, que de conformitat amb el que disposen els articles 265 i 266 de la Llei orgànica del poder judicial s'anotarà en el llibre corresponent, se'n portarà un testimoniatge a les actuacions originals, i que cal notificar a les parts, fent-los saber que no es pot interposar cap recurs contra aquesta sentència de conformitat amb el que disposa l'article 777 de la Llei d'enjudiciament civil llevat que siga en interés del menor. Ho pronuncie, mane i signe.»  
  
Publicació. La sentència anterior ha sigut llegida i publicada per la magistrada jutgessa que la va dictar, de forma legal, i en el dia de la seua data. En done fe.  
  
I atés que el demandat esmentat, José Manuel Estruch Martínez, es troba en parador desconegut, s'expedeix aquest edicte a fi que li valga de notificació de forma deguda.  
  
Gandia, 31 de juliol de 2019.- El lletrat de l'Administració de justícia: Vicent Miñana Llorens.